als_Latn dik_Latn tur_Latn
Kelmendi mbështet fondin për punësim, Mustafa e quan të paqëndrueshëm
Përfaqësuesit e Partisë Demokratike të Kosovës dhe Lidhjes Demokratike të Kosovës, diskutuan programet ekonomike të tyre në emisionin E2 të Klan Kosovës.
Muhamet Mustafa nga LDK, e quajti fondin prej 1 miliard e 500 milionë euron të premtuar nga kryeministri Hashim Thaçi të paqëndrueshëm.
I menjëhershëm ishte reagimi i Ramiz Kelmendit të PDK-së.
Ai tha se ky fond do të krijohet me paratë e privatizimit dhe te trustit pensional, si dhe me qasjen nga disa fonde botërore, te cilat do ta jepen për bizneset e vendit si kredi të buta.
Por eksperti i ekonomisë Lekë Musa , krijimin e fondit nga qeveria e Kosovës, e quajti ndërhyrje ne sektorin bankar dhe kjo formë nuk ka pasur suksese në asnjë vend të botës.
Edhe Agron Demi,nga instituti GAP, i quajti si jo te qëndrueshme premtimet e partive politike për zhvillimin ekonomik.
Ai ka thënë se 14 vite pas lufte kanë arritur që të punësohen 277 mijë punëtorë, ndërsa dyfishimi i këtyre brenda një mandati 4 vjeçar është i pamundur dhe i pa arritshëm.
Ndër të tjera u tha se bizneset e Kosovës kanë pasur sukses vetëm gjatë kohës një mujore kur Kosova pati reciprocitet me shtetin e Serbisë dhe të Bosnjës.
Ndërkaq vetëm 23 për qind e bizneseve të Kosovës kanë pasur rritje dhe ato kanë qen pikërisht ato ndërmarrje të cilat kanë përfituar tenderë nga qeveria e Kosovës. /Klan Kosova/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn